बताया जा रहा है कि धनबाद वासेपुर निवासी नवरेज आलम अपने पूरे परिवार के साथ स्विफ्ट डिजायर न JH10AM-7660 वासेपुर से राँची जा रहे थे कि रजरप्पा मोड़ के कुछ दूर पहले विपरीत दिशा से रांची से धनबाद जा रही त्रिगुणा एसी बस न JH-01CM-9032 की सीधी टक्कर हो गयी। जिससे नवरेज आलम की पत्नी की मौत मौके पर ही हो गयी। दुर्घटना में नवरेज 40 वर्ष एवं तीन पुत्र नोरयल आलम 14 वर्ष,अनस आलम 12 वर्ष , अरहम आलम 6 वर्ष एवं पुत्री अल्जिया 16 वर्ष सहित चालक मंजर हुसैन 40 वर्ष गम्भीर रूप से घायल हो गए। दुर्घटना में 6 वर्षीय बालक अर्हम का चेहरा बुरी तरह से कट गया है।जबकि चालक की स्थिति चिंताजनक बतायी जा रही है। पेटरवार सामुदायिक स्वास्थ्य केंद्र में प्राथमिक उपचार के बाद सभी घायलों को रिम्स रेफर कर दिया गया है।